29788/18.05.2023

Primăria Municipiului Sfântu Gheorghe

**REFERAT DE APROBARE**

privind aprobarea**Strategiei locale în domeniul eficienței energetice, de reducere a consumului de energie și a emisiei de CO2** din municipiul Sfântu Gheorghe, județul Covasna

**Necesitatea și oportunitatea realizării :**

**1.În contextul European**

Creșterea performanței energetice a clădirilor este element cheie în strategiile UE pe termen lung, Programul Operațional Dezvoltare Durabilă 2021-2027 al UE implică printre obiective *Axa Prioritară 1. Tranziție energetică bazată pe eficiență energetică, emisii reduse, sisteme inteligente de energie, rețele și soluții de stocare*. În acest context, având în vedere că în cursul anului 2021 Comisia Europeană a propus o serie de modificări ale normelor actuale - şi anume: extinderea domeniului de aplicare al orientărilor pentru a permite acordarea de sprijin în noi domenii (de exemplu, mobilitatea curată, eficienţa energetică a clădirilor, circularitatea şi biodiversitatea) şi pentru a include toate tehnologiile care contribuie la îndeplinirea Pactului verde, inclusiv sprijinul pentru energia din surse regenerabile - Strategia energetică locală / Programul de îmbunătățire a eficienței energetice (PIEE) se va adapta în cursul elaborării la aceste noi norme.

**2.Pe plan național**

Îmbunătățirea eficienței energetice este un obiectiv strategic al politicii energetice naționale, datorită contribuției majore pe care o are la realizarea siguranței alimentării cu energie, dezvoltării durabile și competitivității, la economisirea resurselor energetice primare și la reducerea emisiilor de gaze cu efect de seră. Conform art. 9 alin. (l2) din Legea nr. 121 din 2014 privind eficiența energetică: „(12) Autoritățile administrației publice locale din localitățile cu o populație mai mare de 5.000 de locuitori au obligația sa întocmească programe de îmbunătățire a eficientei energetice în care includ măsuri pe termen scurt și masuri pe termen de 3-6 ani.”

În scopul ducerii la îndeplinire a obligațiilor prevăzute de Legea nr. 121/2014 privind eficiența energetică, se va încheia un contract de prestări servicii în scopul întocmirii strategiei locale de îmbunătățire a eficienței energetice.

**3.Pe plan local:**

Primăria Municipiului Sfântu Gheorghe, în calitate de beneficiar, a decis în martie 2021 că va întocmi o strategie pe zece ani pentru reabilitarea termică a blocurilor și va continua implementarea programului de reabilitare termică a blocurilor de locuinţe din municipiu, care s-a blocat de mai mulți ani în urmă, iar acesta va include și reabilitarea lifturilor aflate în blocurile din municipiu.

Există un Plan de Acţiune pentru Energie Durabilă şi Programul de Îmbunătățire a Eficienței Energetice (PAED) în Municipiul Sfântu Gheorghe din 2013, modificat în 2018 – actualizat 2022 -, prevede extinderea sistemului de management energetic, reabilitarea termică a anvelopei clădirilor ca măsuri ce vor avea ca efect reducerea consumului de energie electrică și gaz natural. Strategia rezultată s-a corelat cu PAED-ul actual, precum și cu modificările obținute prin actualizare PAED.

**Rezultate prevăzute:**

Primăria municipiului Sfântu Gheorghe a recepționat documentații **prin servicii contractate, privind Identificarea/Inventarierea blocurilor de locuit din municipiul Sfântu Gheorghe construite în perioada 1950-2005,** rezultatele căruia s-a dorit a fi integrate în strategie.

Pentru perioada de implementare a programelor de eficientizare din 2021-2030, Primăria Municipiului Sfântu Gheorghe are în derulare și un contract privind realizarea unei platforme/aplicații online interactivede urmărire în timp real a datelor/lucrărilor de reabilitare energetică a blocurilor de locuințe.

Aceste perspective se doresc a fi integrate în strategiile de energie adoptate de Consiliul Local, corelarea se dorește a fi revizuită cu accent pe reabilitare termică a blocurilor de locuit. Primăria Municipiului SfântuGheorghe a accesat cu succes fonduri prin PNRR, POR, și se pregătește pentru accesarea altor fonduri europene de finanțare aferent Programului multianual local de eficientizare energetică a blocurilor de locuințe, iar Strategia ce rezultă în urma contractului va fi aprobat de către Consiliului Local, prin hotărâre, și va fi un document care va fi utilizat în accesarea fondurilor europene pentru eficientă energetică.

Prin proiectul de hotărâre supus dezbaterii și adoptării de către Consiliul Local al Municipiului Sfântu Gheorghe, propun spre aprobare privind aprobare**Strategia localeă în domeniul eficienței energetice, de reducere a consumului de energie și a emisiei de CO2** din municipiul Sfântu Gheorghe, județul Covasna**.**

**Viceprimar**

**Toth-Birtan Csaba**